Kolera

Lelara Taun utawa kolera (uga disebut Asiatic cholera ) ya iku salah sawijining lelara nular kang ana ing saluran pencernaan kang disebabaké déning bakterium Vibrio cholerae. Baktèri kasebut biasané lumebu ing awak liwat banyu kang kena kontaminasi saka sanitasi kang ora bener lan saka iwak kang ora dimasak nganti mateng, utamané kerang. Tandha-tandhané awujud diaré, kram weteng, mudhek-mudhek, mutah, lan dèhidrasi. Kang nyebabaké pati biasané amarga dèhidrasi. Manawa ora dirumat kanthi bener lan pener, bisa ngundhakaké risiko pati. Pangobatan bisa ditindakaké kanthi rehidrasi "regimen", biasané diwènèhaké kanthi cara intravena  nganti diaré mandheg.

 Diagnosis 
Tandha kang utama saka lelara kolera ya iku bebucal kang wujudé cuwèr werna putih kaya déné tajin kanthi ambu kang amis.

 Pangupakara 

 Rehidrasi 
Pangupara kang utama ya iku kanthi cara mbalèkaké cairan awak kang ilang nganti lelarané mari (biasané 1-5 dina tanpa antibiotik)..Kaper JB, Morris Jr JG, Levine MM. 1995. Cholera. Clin. Microbiol. Rev. 8(1):48-86. Rehidrasi bisa kanthi cara infus intravena cairan (yèn larané wis nemen) utawa kanthi cara diwènèhi oralit (oral rehydration solution).Swerdlow DL, Ries AA. 1992. Cholera in the Americas: guidelines
for the clinician. JAMA 267:1495–1499Morris Jr JG. 1994. Cholera and other vibrioses, hal:753–762. di dalam Hoeprich PD, Jordan MC, Ronald Ar (ed.), Infectious diseases: a
treatise of infectious processes. Philadelphia: J. B. Lippincott Co.

 Antibiotik 
Antibiotik duwèni peran sekunder nanging wigati kanggo ngurangi drajat lelara lan wektu kang dibutuhaké kanggo èkskrèsi lelara.  Manawa mènèhi antibiotik beciké nalika wis ora mutah-mutah (utawa sawisé réhidrasi kang sapisanan lan sawisé pulih saka asidosis).Tjaniadi P, Lesmana M, Subekti D, Machpud N, Komalarini, Santoso W, Simanjuntak CH, Punjabi N, Campbell JR, Alexander WK, Beecham III JH, Corwin AL, Oyofo BA. 2003. Antimicrobial resistance of bacterial pathogens associated with diarrheal patients in Indonesia. Am. J. Trop. Med. Hyg. 86(6):666-670. Piliyan utama kanggo mènèhi antibiotik kang dienggo ana ing Indonésia ya iku tetrasiklin banjur trimethoprim/sulfamethoxazole (yèn pasièn kebal karo tetrasiklin).

 Rujukan 

 Pranala Jaba 

 Kasunyatan kolera saka situs web FDA Amerika Serikat: http://vm.cfsan.fda.gov/~MOW/chap7.html  
 " Kolam: Pitakonan Paling Sering." (  ) - Pusat Kontrol Penyakit 
 Apa Cholera? (CDC)  
 Posen-L: katrangan konsulat, riwayat epidemi lengkap, karo timeline   
 Todar kang Online Textbook saka Bakteriologi: Cholera  
 Sinau babagan hubungan antara jinis getih lan kelainan kolera (Medline)  
 Kolera - Medicastore  

Kategori:Lelara nular